ਕੌਮੀ ਆਵਾਜ਼
ਕੌਮੀ ਆਵਾਜ਼ ਇਕ ਉਰਦੂ ਭਾਸ਼ਾ ਦਾ ਅਖ਼ਬਾਰ ਹੈ ਜੋ ਐਸੋਸੀਏਟਡ ਜਰਨਲਜ਼ ਲਿਮਟਿਡ ਵਿਚ ਪ੍ਰਕਾਸ਼ਿਤ ਕੀਤਾ ਜਾਂਦਾ ਹੈ, ਜਿਸ ਦੀ ਸ਼ੁਰੂਆਤ ਜਵਾਹਰ ਲਾਲ ਨਹਿਰੂ ਨੇ ਨਵੰਬਰ 1937 ਵਿਚ ਕੀਤੀ ਸੀ। ਇਸ ਨੂੰ 2008 ਵਿਚ ਬੰਦ ਕਰ ਦਿੱਤਾ ਗਿਆ ਸੀ, ਜਿਸ ਨਾਲ ਕੰਪਨੀ ਨੂੰ ਨੁਕਸਾਨ ਹੋ ਰਿਹਾ ਸੀ। ਇਸਦੇ ਦੂਜੇ ਪ੍ਰਕਾਸ਼ਨ ਅੰਗਰੇਜ਼ੀ ਵਿਚ ਨੈਸ਼ਨਲ ਹੇਰਾਲਡ ਅਖ਼ਬਾਰ ਅਤੇ ਹਿੰਦੀ ਵਿਚ ਨਵਜੀਵਨ ਹਨ। 21 ਜਨਵਰੀ 2016 'ਚ ਹੋਈ ਮੀਟਿੰਗ ਵਿਚ ਏ.ਜੇ.ਐਲ.ਲਖਨਊ ਨੇ ਤਿੰਨ ਪੱਤਰਦਾਨਾਂ ਨੂੰ ਮੁੜ ਲਾਂਚ ਕਰਨ ਦਾ ਫੈਸਲਾ ਕੀਤਾ ਹੈ। ਅਗਸਤ ਵਿੱਚ [ਸਾਲ ਲਾਪਤਾ] ਕੌਮੀ ਆਵਾਜ਼ ਡਿਜੀਟਲ ਐਡੀਸ਼ਨ ਨੂੰ ਲਾਂਚ ਕੀਤਾ ਗਿਆ ਸੀ। 

ਜ਼ਫਰ ਆਘਾ ਕੌਮੀ ਆਵਾਜ਼ ਦੇ ਮੁੱਖ ਸੰਪਾਦਕ ਹਨ।

ਮੁਕੱਦਮਾ 
2021 ਵਿਚ, 2021 ਦੇ ਕਿਸਾਨ ਗਣਤੰਤਰ ਦਿਵਸ ਪਰੇਡ ਦੌਰਾਨ ਨਵਰੀਤ ਸਿੰਘ ਦੀ ਮੌਤ ਦੀ ਖ਼ਬਰ ਦੇਣ ਵਾਲੇ ਬਹੁਤ ਸਾਰੇ ਪੱਤਰਕਾਰਾਂ ਅਤੇ ਸਿਆਸਤਦਾਨਾਂ ਉੱਤੇ ਦਿੱਲੀ ਪੁਲਿਸ ਅਤੇ 3 ਰਾਜ ਪੁਲਿਸ ਨੇ ਦੇਸ਼ ਧ੍ਰੋਹ ਦਾ ਦੋਸ਼ ਲਗਾਇਆ ਸੀ। ਕੌਮੀ ਆਵਾਜ਼ ਦੇ ਸੰਪਾਦਕ ਜ਼ਫਰ ਆਘਾ ਸਣੇ ਪੱਤਰਕਾਰਾਂ ਖਿਲਾਫ ਭਾਜਪਾ ਸ਼ਾਸਤ ਰਾਜਾਂ ਵਿੱਚ ਪੁਲਿਸ ਕੇਸ ਦਰਜ ਕੀਤੇ ਗਏ। ਵਾਰਾਦਰਾਜਨ ਨੇ ਪੁਲਿਸ ਦੀ ਐਫ.ਆਈ.ਆਰ. ਨੂੰ "ਖਰਾਬ ਕਾਨੂੰਨੀ ਕਾਰਵਾਈ" ਕਿਹਾ ਹੈ। ਪ੍ਰੈਸ ਕਲੱਬ ਆਫ ਇੰਡੀਆ (ਪੀ.ਸੀ.ਆਈ), ਐਡੀਟਰਜ਼ ਗਿਲਡ ਆਫ ਇੰਡੀਆ, ਪ੍ਰੈਸ ਐਸੋਸੀਏਸ਼ਨ, ਇੰਡੀਅਨ ਵੂਮਨ ਪ੍ਰੈਸ ਕੋਰ (ਆਈ.ਡਬਲਯੂ.ਪੀ.ਸੀ), ਦਿੱਲੀ ਯੂਨੀਅਨ ਆਫ਼ ਜਰਨਲਿਸਟਸ ਅਤੇ ਇੰਡੀਅਨ ਜਰਨਲਿਸਟਸ ਯੂਨੀਅਨ ਨੇ ਸਾਂਝੇ ਪ੍ਰੈਸ ਕਾਨਫਰੰਸ ਵਿੱਚ ਦੇਸ਼ ਧ੍ਰੋਹ ਕਾਨੂੰਨ ਨੂੰ ਖ਼ਤਮ ਕਰਨ ਲਈ ਕਿਹਾ ਹੈ।  ਐਡੀਟਰਜ਼ ਗਿਲਡ ਆਫ ਇੰਡੀਆ ਨੇ ਪੱਤਰਕਾਰਾਂ ਉੱਤੇ ਦੇਸ਼ ਧ੍ਰੋਹ ਦਾ ਦੋਸ਼ ਲਾਉਣ ਵਿਰੁੱਧ ਬੋਲਿਆ। ਗਿਲਡ ਨੇ ਐਫ.ਆਈ.ਆਰ.ਜ਼ ਨੂੰ “ਮੀਡੀਆ ਨੂੰ ਡਰਾਉਣ, ਤੰਗ ਕਰਨ, ਕਾਬੂ ਪਾਉਣ ਅਤੇ ਦਬਾਉਣ ਦੀ ਕੋਸ਼ਿਸ਼” ਕਰਾਰ ਦਿੱਤਾ ਹੈ।

ਹਵਾਲੇ 
 
ਉਰਦੂ ਅਖ਼ਬਾਰ